钦定古今图书集成/方舆汇编/边裔典/第051卷 > 汉
## 钦定古今图书集成/方舆汇编/边裔典/第051卷 > 汉

### 武帝 年始通使于焉耆

按《汉书·武帝本纪》，不载。按《西域传》：“焉耆国，王治员
渠城，去长安七千三百里。户四千，口三万二千一百，
胜兵六千人。击胡侯、郤胡侯、辅国侯、左右将、左右都
尉、击胡左右君、击车师君、归义车师君各一人，击胡
都尉、击胡君各二人，译长三人。西南至都护治所四
百里，南至尉犁百里，北与乌孙接。近海水，多鱼。”

### 新莽天凤三年焉耆杀都护但钦遣五威将王骏等讨之败绩

按《西域传》，“王莽欺诈单于，和亲遂绝，匈奴大击北边，
而西域亦瓦解。焉耆国近匈奴，先叛，杀都护但钦，莽
不能讨。天凤三年，乃遣五威将王骏、西域都护李崇
将戊己校尉出西域诸国，皆郊迎送兵谷。焉耆诈降，
而聚兵自备。骏等将莎车、龟兹兵七千馀人，分为数
部入焉耆。焉耆伏兵要遮骏及姑墨、尉犁、危须国兵”
为反间，还共袭击骏等，皆杀之。唯戊己校尉郭钦别
将兵后至焉耆，焉耆兵未还，钦击杀其老弱，引兵还。
莽封钦为“剼胡子”，李崇收馀士还保龟兹。数年，莽死，
崇遂没，西域因绝。